**ПРОТОКОЛ №1**

 от заседание на **Областен съвет по образование, наука, младежки дейности, култура и спорт към Областен управител на област Габрово /ОСОНМДКС**/, проведено на 25.02.2016 г. в заседателната зала на Областна администрация - Габрово

 **Днес, 25.02.2016 г. (четвъртък) от 10.30 часа** се проведе заседание на Областен съвет по образование, наука, младежки дейности, култура и спорткъм Областен управител на област Габрово. На заседанието присъстваха:

 Председател: **Добромир Валачев** - Заместник областен управител;

 Заместник – председател: **Ралица Манолова** – Главен експерт в ОА – Габрово

 Секретар: **Биляна Желева** – Младши експерт в ОА – Габрово

 Членове:

1. Силвия Маркова – младши експерт в дирекция АКРРДС в Областна администрация – Габрово;
2. Ивайло Петров – старши инспектор на ОДМВР - Габрово;
3. Кольо Дабков – старши експерт „КОСЗ“ в Община Трявна;
4. Грациела Родева – началник отдел ИОМД на РИО - Габрово
5. Таня Георгиева – експерт РЕКИЦ „Читалища“ Габрово;
6. Димитър Бенев – представител на Фондация „Европейски център за иновации, образование, наука и култура“ - Габрово.
7. Красимир Стоев – инспектор в дирекция ОЗ на РЗИ - Габрово;
8. Любка Тинчева – представител на Национален музей на образованието;
9. Савина Цонева – директор на РБ „Априлов-Палаузов“ - Габрово;
10. Антоанета Янкабакова – изпълнителен директор на ИМКА - Габрово;
11. Иван Христов – уредник в РИМ – Габрово;
12. Галина Банковска – представител на Фондация „Обществен дарителски фонд” -Габрово;
13. Николинка Хинкова – представител на ОУН – Габрово;
14. Силвия Ангелова – началник отдел „Здравеопазване, социални дейности, спорт и младежка политика“ на Община Севлиево;
15. Татяна Декова – старши експерт „Образование и култура“ в дирекция ИХП на Община Дряново;
16. Диляна Джеджева – младши експерт в дирекция ИХП на Община Дряново;
17. Галина Иванова – изпълнителен директор на ГТПП;

Заседанието бе открито от Председателя на съвета с обсъждане на предварителния Дневен ред, след констатиране наличието на кворум. Той предложи заседанието да протече при следния

**Д Н Е В Е Н Р Е Д :**

1. Представяне и обсъждане на проект на Правилник за дейността на Областен съвет по образование, наука, младежки дейности, култура и спорт
2. Представяне и обсъждане на проект за Годишен доклад за младежта за 2015г г. за област Габрово
3. Представяне и обсъждане на проект за Областен план за младежта за 2016 г.
4. Други.

 Не бяха направени допълнения и предложения и така определения Дневен ред бе приет единодушно.

 Г-н Валачев приветства всички с добре дошли, като им благодари за присъствието и спомена, че този съвет не е работил от 2011г. насам, но сега е взето решение съвместно с областния управител г-н Николай Сираков дейността му да се възобнови.

 След това той пристъпи към **т. 1** от Дневния ред, а именно: Представяне и обсъждане на проект на Правилник за дейността на Областен съвет по образование, наука, младежки дейности, култура и спорт. Не бяха направени предложения във връзка с правилника на съвета и той бе приет след гласуване.

 По **т.2** от Дневния ред г-жа Ралица Манолова представи проекта за Годишен доклад за младежта за 2015г. за област Габрово.

 Бяха направени следните предложения и изказвания:

1. Антоанета Янкабакова – изпълнителен директор на ИМКА – Габрово по **т.2** от Дневния ред: желая да изразя мнение на колегите от Консултативния съвет на община Габрово. Дейностите на младежките институции надхвърлят това, което е отразено в докладите като цяло. Трудно е да се събере цялата информация касаеща тези дейности и би било добре тя да се споделя на добра воля така да се каже. Източниците за финансиране на младежките дейности са доста скромни. Нека се знае на ниво област колко средства се изразходват за това. Може да се споделят добри практики между Консултативните съвети на общините(дава пример с плана и отчета на община Бургас, който е доста близко до нашия). Нека се използва добрия опит на други области и да се прецени възможността за допълване на средствата, където не достигат.

Предложението беше прието като на последваща среща с представители на общините ще се предложи за обсъждане и предприемане на възможни промени.

1. Силвия Ангелова – началник отдел „Здравеопазване, социални дейности, спорт и младежка политика” на Община Севлиево по **т.2** от Дневния ред: да се допълни като текст в доклада това, което се прави в Община Севлиево, а именно по отношение на младежкия медиатор и социалното включване.
2. Р. Манолова – главен експерт в ОА – Габрово: всяка информация, която бъде получена до 15:00 часа на 26.02.2016г. ще бъде включена в доклада.

След одобряване на препоръките, докладът беше приет единодушно от всички.

 По **т.3** от Дневния ред бе представен и обсъден проект за Областен план за младежта за 2016г.

Бяха направени следните предложения и изказвания:

1. Грациела Родева – началник отдел ИОМД на РИО – Габрово - направено предложение **Приоритет №7** да бъде трансформиран, а именно – **Засилване работата по превенцията на престъпността сред младите хора.** Предложението беше прието единодушно.
2. Галина Иванова – изпълнителен директор на ГТПП по **т.3** от Дневния ред: предложение да се съкрати аналитичната част на Областен план за младежта 2016г. за да се съкрати обема му.
3. Ралица Манолова - главен експерт в ОА – Габрово: Ще се опитаме да намалим малко от примерите, които са застъпени в тази част.
4. Грациела Родева – началник отдел ИОМД на РИО – Габрово по **т.3** : промяна в **Приоритет №3**( мерки 2 и 3). Мярка 2 - няма специализирани училища( да бъде изменено в „образователни институции и центрове” ). Мярка 3 – Вместо „профилирано” да бъде изменено в „професионално”.
5. Галина Банковска – представител на Фондация „Обществен дарителски фонд” Габрово по **т.4** от Дневния ред: представените материали са много добри като цяло. След това тя повдигна въпроса относно интегрираните колежи и с каква информация за това разполага Областна администрация – Габрово.
6. Г-н Валачев отговори, че е започнала работа съвместно с община Габрово, която е забавена поради смяна на министъра на образованието. Надеждите са, че работата по този проект ще продължи. Било е предвидено от началото на тази година колежа да заработи поради нуждите от сериозна промяна в нормативната база, но не се знае дали това ще се случи. Ще продължи да се настоява и работи за реализирането на този колеж.
7. Г-жа Банковска сподели идеята си, че е редно да се помисли за предложение за промяна на Закона за младежта.

В хода на заседанието бяха гласувани и взети следните **РЕШЕНИЯ** от Съвета:

* **РЕШЕНИЕ №1** – Правилник за дейността на Областен съвет по образование, наука, младежки дейности, култура и спорт бе приет единодушно.
* **РЕШЕНИЕ №2 - по** **т.2** на Дневния ред - Проект за Годишен доклад за младежта за 2015г. за област Габрово, след уточнени допълнения, бе приет единодушно.
* **РЕШЕНИЕ №3 –** По **т.3** от Дневния ред – Проект за областен план за младежта за 2016г. – след направени корекции, бе приет единодушно.

Правилник за дейността на ОСОНМДКС, Годишен доклад за младежта за 2015г. за област Габрово, Областен план за младежта за 2016 и Протокол от заседанието да бъдат изпратени на всички членове на Съвета и публикувани на сайта на Областна администрация – Габрово.

Поради изчерпване на дневния ред заседанието бе закрито от председателя на ОСОНМДКС. Г-н Валачев благодари за вниманието и участието на всички присъстващи членове.

ПРЕДСЕДАТЕЛ: /п/

 /Добромир Валачев/

ЗАМ. – ПРЕДСЕДАТЕЛ: /п/

 /Ралица Манолова/

СЕКРЕТАР: /п/

 /Биляна Желева/

ИЗГОТВИЛ ПРОТОКОЛА: /п/

 /Ренета Йосифова/